U-I-5/15
Datum: 2015-10-07T00:00:00.000+02:00
ecli: ECLI:SI:USRS:2015:U.I.5.15
vrsta: zakon
zadeva: ocena ustavnosti in zakonitosti predpisov in drugih splošnih aktov
objavljeno: Neobjavljeno | 07.10.2015
dokument: US30748
akt: "Novi zakon glede odkupa delovne dobe"
resitev: zavrženje
izrek: Pobuda za začetek postopka za oceno ustavnosti "novega zakona glede odkupa delovne dobe" se zavrže.
stavek: Če pobuda ne vsebuje navedbe predpisa in njegovih členov, je ni mogoče preizkusiti. Zato jo je treba zavreči.
odlocitev: sklep
geslo: 1.5.51.1.2.2 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Nepopolna vloga.
1.4.51.1 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Popolnost vloge.
podlaga: Člen 25.3, Zakon o Ustavnem sodišču [ZUstS]
vlagatelj: Ivica Peric, Šempeter pri Gorici
datum_vloge: 2015-01-14T23:00:00.000Z
datum_odlocitve: 2015-10-06T22:00:00.000Z

# U-I-5/15-6

7. 10. 2015

## SKLEP

Ustavno sodišče je v postopku za preizkus pobude Ivice Peric, Šempeter pri Gorici, na seji 7. oktobra 2015

### sklenilo:

**Pobuda za začetek postopka za oceno ustavnosti "novega zakona glede odkupa delovne dobe" se zavrže.**

## OBRAZLOŽITEV

Pobudnica izpodbija pokojninsko zakonodajo, ker naj bi retroaktivno posegala v njen pravni položaj. Navaja, da je v obdobju od 1. 1. 1993 do 30. 6. 1994 plačevala prispevke za pokojninsko zavarovanje, za kar ji je Davčna uprava Republike Slovenije izdala potrdilo (prilaga fotokopijo delovne knjižice in potrdilo o prijavi – odjavi v zavarovanje).

Pobuda za začetek postopka za oceno ustavnosti mora skladno z drugim in prvim odstavkom 24.b člena Zakona o Ustavnem sodišču (Uradni list RS, št. 64/07 – uradno prečiščeno besedilo in 109/12 – v nadaljevanju ZUstS) ter II. točko priloge Poslovnika Ustavnega sodišča (Uradni list RS, št. 86/07, 54/10 in 56/11 – v nadaljevanju Poslovnik) vsebovati navedbo predpisa in njegovih členov, ki se s pobudo izpodbijajo. Ker iz pobude ni razvidno, kateri predpis pobudnica izpodbija, je Ustavno sodišče ni moglo preizkusiti. Zato jo je bilo treba zavreči.

Ustavno sodišče je sprejelo ta sklep na podlagi tretjega odstavka 25. člena ZUstS in prve alineje tretjega odstavka 46. člena Poslovnika v sestavi: predsednik mag. Miroslav Mozetič ter sodnice in sodniki dr. Mitja Deisinger, dr. Dunja Jadek Pensa, mag. Marta Klampfer, dr. Ernest Petrič, dr. Jadranka Sovdat in Jan Zobec. Sklep je sprejelo s šestimi glasovi proti enemu. Proti je glasoval sodnik Mozetič.

mag. Miroslav Mozetič

Predsednik